CELEX: 62007CB0134
Language: hu
Date: 2007-12-10 00:00:00
Title: C-134/07. sz. ügy: A Bíróság (ötödik tanács) 2007. december 10-i végzése (a Sąd Rejonowy w Jaworznie [Lengyel Köztársaság] előzetes döntéshozatal iránti kérelme) – Piotr Kawala kontra Gmina Miasta Jaworzna (Az eljárási szabályzat 104. cikke 3. §-ának első bekezdése – Más tagállamból importált termékre kivetett, a helyben vásárolt hasonló termékre kivetettnél magasabb belső adó – Az EK 90. cikk első bekezdése – Az importált használt gépjárműveket terhelő, az első forgalomba helyezésre tekintettel fizetendő díj)

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/15
            
         A Bíróság (ötödik tanács) 2007. december 10-i végzése (a Sąd Rejonowy w Jaworznie [Lengyel Köztársaság] előzetes döntéshozatal iránti kérelme) – Piotr Kawala kontra Gmina Miasta Jaworzna
   (C-134/07. sz. ügy) (1)
   
   (Az eljárási szabályzat 104. cikke 3. §-ának első bekezdése - Más tagállamból importált termékre kivetett, a helyben vásárolt hasonló termékre kivetettnél magasabb belső adó - Az EK 90. cikk első bekezdése - Az importált használt gépjárműveket terhelő, az első forgalomba helyezésre tekintettel fizetendő díj)
   (2008/C 64/22)
   Az eljárás nyelve: lengyel
   A kérdést előterjesztő bíróság
   Sąd Rejonowy w Jaworznie
   Az alapeljárás felei
   
      Felperes: Piotr Kawala
   
      Alperes: Gmina Miasta Jaworzna
   Tárgy
   Előzetes döntéshozatal iránti kérelem – Sąd Rejonowy w Jaworznie – Az EK 90. cikk értelmezése – Másik tagállamból származó gépjármű törzskönyve kiállításának a gépjármű törzskönyv másodpéldányának kiállítási díját messze meghaladó díja – Az adóztatás semlegességének elve a már a nemzeti piacon lévő és az importált termékek közötti versenyre tekintettel
   Rendelkező rész
   Az EK 90. cikk első bekezdését úgy kell értelmezni, hogy azzal ellentétes a lengyel infrastrukturális miniszter gépjármű törzskönyvek díjainak összegéről szóló 2003. július 28-i rendelete 1. §-ának 1. pontjában előírthoz hasonló díj, amely a gyakorlatban a más tagállamból behozott használt gépjármű első forgalomba helyezését terheli, azonban nem terheli a használt gépjármű Lengyelországban történő szerzését, amennyiben azt Lengyelországban korábban már forgalomba helyezték.
   
      (1)  HL C 95., 2007.4.28.